26 iyunda Hindiston g‘arbida toshqinlar oqibatida 48 kishi halok bo‘ldi. Toshqinlar jadal ravishda yog‘ayotgan musson yomg‘irlari bilan keltirib chiqarilgan. Ma’lumotlarga ko‘ra, qurbonlarning ko‘pchiligi ikki shtat – Rajaston va Gujarotdan bo‘lib, bu shtatlarda mos ravishda 19 kishi va 29 kishi halok bo‘lgan. Bundan tashqari, Rajastondagi yuzlab odamlar murakkab ob-havo sababli o‘z uylarini tark eta olmayaptilar. Qayd qilib o‘tish kerakki, musson yomg‘irlari mavsumi avgustgacha davom etadi.